Gazeta Polska Codziennie

«Gazeta Polska Codziennie», скарочана GPC () — агульнапольскі грамадска-палітычны штодзённік, выдаецца ў Варшаве з 9 верасня 2011 года. Выдавец медыя-канцэрн «Forum S.A.», галоўны рэдактар .

Афіцыйны дэвіз газеты — «Хочаце дэмакратыі, глядзіце на рукі ўлады», а слоган на афіцыйным сайце абвяшчае «Часопіс, які не баіцца ўлады». Даступныя падпіскі як штомесячная, так і квартальныя — абедзве ўключаюць бясплатны доступ да архіўных выданняў.

 Гісторыя 
У 2011 годзе Томаш Сакевіч абвясціў пра свае планы выпусціць штодзённік пад назвай «Gazeta Polska Codziennie», для якога будзе працаваць палова рэдакцыі штотыднёвіка «Gazeta Polska» і які таксама будзе па профілю права-кансерватыўным. Кошт першага года дзейнасці выдання быў ацэнены ў 10—20 мільёнаў злотых. Згодна з планам, газета павінна была быць адрасаваная да 40 % палякаў, якія не ідэнтыфікуюць сябе з якой-небудзь газетай. Першы выпуск быў выпушчаны 9 верасня таго ж года.

Першапачаткова газета не мела свайго сайта і засноўвалася на супрацоўніцтве з парталам Niezalezna.pl. У цяперашні час ужо працуе афіцыйны сайт, на якім можна знайсці архіўныя матэрыялы.

Згодна з аналізам  за 2012 год у катэгорыі «Найбольш цытаваныя інтэрнет-парталы» выданне заняла 15-е месца ў катэгорыі «Найбольш цытаваныя медыя» і 10-е месца ў намінацыі «Найбольш цытаваныя загалоўкі ў прэсе».

6 лютага 2014 пачаў сваю працу афіцыйны сайт выдання.

 Наклад і продаж 

Сярэдні наклад газеты ў кастрычніку 2011 года склаў каля 149 тыс. экз., з аб'ёмам продажу каля 34 тыс. экз.. Сярэдні продаж ў першым паўгоддзі 2012 года склаў каля 27 тыс. з накладам тыражу ў 100 тысяч. экз..

У канцы 2012 года GPC, як адзіны нацыянальны штодзённік, паведамілі пра павелічэнне ў параўнанні з канцом папярэдняга года, што яго сярэдні агульны аб'ём продажу ў снежні 2012 года павялічыўся ў параўнанні са снежнем 2011 года на 11,32 % і склаў 32 097 экз., што на 3 264 экз. больш, чым у папярэднім годзе, заняўшы 7 месца ў рэйтынгу продажу.

Сярэдні разавы тыраж (сіні), поўнае распаўсюджванне платнае (зялёны).

Катэгорыя:Газеты на польскай мове
Катэгорыя:Газеты Польшчы
Катэгорыя:З’явіліся ў 2011 годзе